Kate Yeo

Kate Yeo (alizaliwa 2001) ni mwanaharakati wa vijana kuhusu mabadiliko ya tabianchi kutoka Singapuri.

 Uharakati 
Mnamo mwaka 2018, Yeo alianzisha kampeni ya BYO Bottle SG ili kupinga matumizi ya plastiki zinazotumika mara moja nchini Singapuri. Mpango huo umefanya kazi na vibanda vya vinywaji vyenye idadi ya 231 na kuwafikia karibu watu 10,000. Alipata Tuzo ya pili katika mashindano ya Insha ya Kimataifa kwa Vijana ya mfuko wa Amani wa Goi hii ni kutokana na insha yake yenye kichwa "Mapambano Dhidi ya Uchafuzi wa Plastiki".

Yeo alikuwa mmoja wa waandaaji wa mandamano ya hali ya hewa ya We The Planet kwa Siku ya Dunia 2020. Kisha alianzisha shirika la Mpango wa Kuanzisha Upya Dunia,ambalo ni shirika lisilo la kiserikali la kimataifa linaloongozwa na vijana linalojitahidi kufanya harakati za hali ya hewa zipatikane kwa wote. Pia alisaidia kuandaa mkutano wa mazingira ya vijana mtandaoni, ulioandaliwa na wabunge wa vijana wa Mpango wa Mazingira wa Umoja wa Mataifa. Mnamo Aprili 2021, alikuwa mshiriki wa jopo katika mkutano wa Othering & Belonging, pamoja na mwandishi na mwanaharakati wa hali ya hewa Naomi Klein na watetezi wengine wa vijana Tokata Iron Eyes, Xiye Bastida na Samia Dumbuya. Alihudhuria mkutano wa COP27 nchini Misri mwaka wa 2022 ili kuangalia jinsi biashara ya kimataifa ya mikopo ya kaboni itakavyotekelezwa. Baada ya mkutano huo, alizungumzia kuhusu kuhisi kukatishwa tamaa kutokana na ukosefu wa maendeleo lakini akiendelea kuwa na  "tumaini lisiloelezeka".

Yeo pia ni mwanzilishi wa Yeo pia ni mwanzilishi wa kikundi cha Dartmouth Huru kutoka Mafuta ya Kisukuku, ambalo linataka Chuo cha Dartmouth kukata uhusiano wa kifedha na makampuni ya mafuta ya visukuku. Mnamo Oktoba 2023, alishiriki katika kuandika ripoti inayokosoa uhusiano kati ya Taasisi ya Nishati na Jamii ya Arthur L. Irving na kampuni ya mafuta ya Irving. 

 Marejeo 

Jamii:Wiki4HumanRights 2025
Jamii:Wanaharakati wanawake
Jamii:Watu walio hai
Jamii:Waliozaliwa 2001
Jamii:watu wa Singapuri